王昕 (北朝)
参考资料

↑  《北齐书·卷三十一·列传第二十三》：王昕，字元景，北海剧人。六世祖猛，秦苻坚丞相，家于华山之鄜城。父云，仕魏朝有名望。
↑  《北齐书·卷三十一·列传第二十三》：昕少笃学读书，太尉汝南王悦辟骑兵参军。旧事，王出射，武服持刀陪从，昕未尝依行列。悦好逸游，或骋骑信宿，昕辄弃还。悦乃令骑马在前，手为驱策。昕舍辔高拱，任马所之。左右言其诞慢。悦曰：“府望惟在此贤，不可责也。”悦数散钱于地，令诸佐争拾之，昕独不拾。悦又散银钱以目昕，昕乃取其一。悦与府僚饮酒，起自移床，人争进手，昕独执版却立。悦于是作色曰：“我帝孙帝子帝弟帝叔，今为宴适，亲起舆床。卿是何人，独为偃蹇！”对曰：“元景位望微劣，不足使殿下式瞻仪形，安敢以亲王僚采，从冢养之役。”悦谢焉。坐上皆引满酣畅，昕先起，卧闲室，频召不至。悦乃自诣呼之曰：“怀其才而忽府主，可谓仁乎？”昕曰：“商辛沉湎，其亡也忽诸，府主自忽，微僚敢任其咎。”悦大笑而去。
↑  《北史·卷二十四·列传第十二》：昕字元景，少笃学，能诵书，日以中叠举手极上为率。与太原王延业俱诣魏安丰王延明，延明叹美之。太尉、汝南王悦辟为骑兵参军。旧事，王出则骑兵武服持刀陪从。昕耻之，未尝肯依行列。悦好逸游，或驰骋信宿，昕辄弃还。悦乃令骑马在前，手为驱策。昕舍辔高拱，任马所之。左右言其诞慢。悦曰：“府望唯在此贤，不可责也。”悦数散钱于地，令诸佐争拾之，昕独不拾。悦又散银钱以目昕，乃取其一。悦与府僚饮酒，起自移床，人争进手，昕独执板却立。悦作色曰：“我帝孙，帝子，帝弟，帝叔，今亲起舆床，卿何偃蹇？”对曰：“元景位望微劣，不足使殿下式瞻仪形，安敢以亲王僚采，从冢养之役。”悦谢焉。坐上皆引满酣畅；昕先起，卧于闲室，频召不至。悦乃自诣呼之，曰：“怀其才而忽府主，可谓仁乎？”昕曰：“商辛沈湎，其亡也忽诸。府主自忽傲，僚佐敢任其咎？”悦大笑而去。
↑  《北齐书·卷三十一·列传第二十三》：昕少与邢卲俱为元罗宾友，及守东莱，卲举室就之。郡人以卲是邢杲从弟，会兵将执之，昕以身蔽伏其上，呼曰：“欲执邢子才，当先杀我。”卲乃免焉。
↑  《北史·卷二十四·列传第十二》：后除著作佐郎。以兵乱渐起，将避地海隅。侍中李琰之、黄门侍郎王遵业惜其名士，不容外任，奏除尚书右外兵郎中。出为光州长史，故免河阴之难。迁东莱太守。于时年凶，人多相食，昕勤恤人隐，多所全济。昕少时与河间邢卲俱为元罗宾友，及守东莱，卲举室就之。郡人以卲是邢杲从弟，会兵将执之。昕以身蔽伏其上，呼曰：“欲执子才，当先执我。”卲乃免。
↑  《北齐书·卷三十一·列传第二十三》：累迁东莱太守。后吏部尚书李神隽奏言，比因多故，常侍遂无员限，今以王元景等为常侍，定限八员。加金紫光禄大夫。武帝或时袒露，与近臣戏狎，每见昕，即正冠而敛容焉。昕体素甚肥，遭丧后，遂终身羸瘠。杨愔重其德业，以为人之师表。迁秘书监。
↑  《北史·卷二十四·列传第十二》：太昌初，还洛。吏部尚书李神隽奏言：“比因多故，常侍遂无员限。今以王元景等为常侍，定限八员。”加金紫光禄大夫。武帝或时袒露，与近臣戏狎，每见昕，即正冠而敛容焉。昕体素甚肥，遭丧后，遂终身羸瘠。杨愔重其德素，以为人之师表。
↑  《北史·卷三十二·列传第二十》：天平二年，文襄引为记室参军，委以腹心之任；及辅国政，召为开府长史，并摄京畿长史事。时勋将亲族宾客，多行不轨，孙腾、司马子如之门尤剧。昂受文襄密旨，以法绳之，未几间，内外齐肃。寻迁司徒右长史。时左府有阳平人吴宾为妄认继嗣事，披诉经久。长史王昕、郎中郑凭、掾卢斐、属王敬宝等穷其狱，始末积年，鞫掠不获实。司徒娄昭付昂推问，即日诘根绪，获其真状。昭叹曰：“左府都官数人，不如右府一长史。”昕、凭甚以为愧。
↑  《魏书·卷十二·帝纪第十二》：八月壬辰，兼散骑常侍王元景、兼通直散骑常侍魏收使于萧衍。
↑  《北史·卷五·魏本纪第五》：秋八月壬辰，遣兼散骑常侍王元景聘于梁。
↑  《资治通鉴·卷一百五十八》：十一月，乙亥，东魏使散骑常侍王元景、魏收来聘。
↑  《魏书·卷一百四·列传第九十二》：收兼通直散骑常侍副王昕娉萧衍，昕风流文辩，收辞藻富逸，衍及其群臣咸加敬异。先是，南北初和，李谐、卢元明首通使命，二人才器，并为邻国所重。至此，衍称曰:“卢、李命世，王、魏中兴，未知后来复何如耳？”
↑  《北齐书·卷三十七·列传第二十九》：收兼通直散骑常侍，副王昕使梁，昕风流文辩，收辞藻富逸，梁主及其群臣咸加敬异。先是南北初和，李谐、卢元明首通使命，二人才器，并为邻国所重。至此，梁主称曰:“卢、李命世，王、魏中兴，未知后来复何如耳？”收在馆，遂买吴婢入馆，其部下有买婢者，收亦唤取，遍行奸秽，梁朝馆司皆为之获罪。人称其才而鄙其行。在途作《聘游赋》，辞甚美盛。使还，尚书右仆射高隆之求南货于昕、收，不能如志，遂讽御史中尉高仲密禁止昕、收于其台，久之得释。
↑  《北史·卷五十六·列传第四十四》：收兼通直散骑常侍，副王昕聘梁。昕风流文辩，收辞藻富逸，梁主及其群臣咸加敬异。先是，南北初和，李谐、卢元明首通使命，二人才器，并为邻国所重。至此，梁主称曰:“卢、李命世，王、魏中兴，未知后来，复何如耳。”收在馆，遂买吴婢入馆；其部下有卖婢者，收亦唤取，遍行奸秽。梁朝馆司，皆为之获罪。人称其才，而鄙其行。在途作《聘游赋》，辞甚美盛。使还，尚书右仆射高隆之求南货于昕、收，不能如志，遂讽御史中尉高仲密禁止昕、收于其台，久之得释。
↑  《北史·卷二十四·列传第十二》：元象元年，兼散骑常侍，聘梁，魏收为副，并为朝廷所重。使还，高隆之求货不得，讽宪台劾昕、收在江东大将商人市易，并坐禁止。齐文襄营救之。累迁秘书监。
↑  《北齐书·卷三十一·列传第二十三》：昕雅好清言，词无浅俗。在东莱，获杀其同行侣者，诘之未服，昕谓之曰：“彼物故不归，卿无恙而反，何以自明？”邢卲后见世宗，说此言以为笑乐。昕闻之，故诣卲曰：“卿不识造化。”还谓人曰：“子才应死，我骂之极深。”
↑  《北史·卷二十四·列传第十二》：昕雅好清言，词无浅俗。在东莱时，获杀其同行侣者，诘之未服。昕谓曰：“彼物故不归，卿无恙而反，何以自明？”邢卲后见文襄，说此言以为笑乐。昕闻之，诣卲曰：“卿不识造化。”还谓人曰：“子才应死，我骂之极深。”顷之，以被谤，左迁阳平太守。在郡有称绩。文襄谓人曰：“王元景殊获我力，由吾数戏之，其在吏事，遂为良二千石。”
↑  《魏书·卷三十三·列传第二十一》：长子昕，字元景。武定末，太子詹事。
↑  《北史·卷二十四·列传第十二》：齐文宣践阼，拜七兵尚书。以参议礼，封宜君县男。尝有鲜卑聚语，崔昂戏问昕曰：“颇解此不？”昕曰：“楼罗，楼罗，实自难解。时唱染干，似道我辈。”
1 2  《北齐书·卷三十一·列传第二十三》：显祖以昕疏诞，非济世所须，骂之曰：“好门户，恶人身。”又有谗之者曰：“王元景每嗟水运不应遂绝。”帝愈怒，乃下诏徙幽州。后征还，除银青光禄大夫，判祠部尚书事。帝怒临漳令嵇晔及舍人李文师，以晔赐薛丰洛，文师赐崔士顺为奴。郑子默私谓昕曰：“自古无朝士作奴。”昕曰：“箕子为之奴，何言无也？”子默遂以昕言启显祖，仍曰：“王元景比陛下于殷纣。”杨愔微为解之。帝谓愔曰：“王元景是尔博士，尔语皆元景所教。”帝后与朝臣酣饮，昕称病不至。帝遣骑执之，见方摇膝吟咏，遂斩于御前，投尸漳水，天保十年也。有文集二十卷。子𫖮。
↑  《北史·卷二十四·列传第十二》：文宣以昕疏诞，非济世才，骂曰：“好门户，恶人身！”又有谗之者，云：“王元景每嗟水运不应遂绝。”帝愈怒，乃下诏曰：“元景本自庸才，素无勋行，早霑缨绂，遂履清途。发自畿邦，超居詹事。俄佩龙文之剑，仍启带砺之书。语其器分，何因到此？诚宜清心励己，少酬万一。尚书百揆之本，庶务攸归。元景与夺任情，威福在己，能使直而为枉，曲反成弦。害政损公，名义安在？伪赏宾郎之味，好咏轻薄之篇，自谓模拟伧楚，曲尽风制。推此为长，余何足取。此而不绳，后将焉肃？在身官爵，宜从削夺。”于是徙幽州为百姓。昕任运穷通，不改其操。未几，征还，奉敕送萧庄于梁为主。除银青光禄大夫，判祠部尚书。
↑  《资治通鉴·卷一百六十七》：帝怒临漳令稽晔、舍人李文师，以赐臣下为奴。中书侍郎彭城郑颐私诱祠部尚书王昕曰:“自古无朝士为奴者。”昕曰:“箕子为之奴。”颐以白帝曰：“王元景比陛下于纣。”帝衔之。顷之，帝与朝臣酣饮，昕称疾不至，帝遣骑执之，见方摇膝吟咏，遂斩于殿前，投尸漳水。
↑  《北史·卷二十四·列传第十二》：帝怒临漳令嵇晔及舍人李文师，以晔赐薛丰洛，文师赐崔士顺为奴。郑子默私诱昕曰：“自古无朝士作奴。”昕曰：“箕子为之奴，何言无也？”子默遂以昕言启文宣，仍曰：“王元景比陛下于纣。”杨愔微为解之。帝谓愔曰：“王元景是尔博士，尔语皆元景所教。”帝后与朝臣酣饮，昕称疾不至。帝遣骑执之，见其方摇膝吟咏，遂斩于御前，投尸漳水。天统末，追赠吏部尚书。有文集二十卷。
↑  《北齐书·卷二十一·列传第十三》：太子少师邢邵、七兵尚书王昕并先达高才，与孝琬年位悬隔，晚相逢遇，分好遂深。孝琬灵榇言归，二人送于郊外，悲哭凄恸，有感路人。
↑  《北史·卷二十四·列传第十二》：太子少师邢邵、七兵尚书王昕并先达高才，与孝琬年位悬隔，晚相逢遇，分好遂深。孝琬灵榇言归，二人送于郊外，悲哭凄恸，有感路人。
1 2  《太平御览·卷三百七十九·人事部二十》：又曰：刘祎五子，并有志行，为世所称。璿字祖玉，聪敏机悟，美姿仪，为其舅北海王昕所爱。顾座曰:“可谓珠玉在傍，觉我质秽。”
↑  《北史·卷四十三·列传三十一》：是时邺下言风流者，以谐及陇西李神俊、范阳卢元明、北海王元景、弘农杨遵彦、清河崔赡为首。初通梁国，妙简行人，神俊位已高，故谐等五人继踵，而遵彦遇疾道还，竟不行。
↑  《资治通鉴·卷一百五十七》：是时邺下言风流者，以谐及陇西李神俊、范阳卢元明、北海王元景、弘农杨遵彦、清河崔赡为首。神俊名挺，宝之孙；元景名昕，宪之曾孙也；皆以字行。
↑  《北齐书·卷四·帝纪第四》: 沉酗既久，弥以狂惑，至于末年，每言见诸鬼物，亦云闻异音声。情有蒂芥，必在诛戮，诸元宗室咸加屠剿，永安、上党并致冤酷，高隆之、高德政、杜弼、王元景、李蒨之等皆以非罪加害。
↑  《太平御览·卷八百五十九·饮食部十七》：《时镜新书》曰：齐魏收当寒食饷王元景粥，元景与收书曰:“始知令节，须御麦粥，加之以糖，弥觉香冷。”
↑  《北齐书·卷三十一·列传第二十三》：昕母清河崔氏，学识有风训，生九子，并风流蕴藉，世号王氏九龙。
↑  《北史·卷二十四·列传第十二》：昕母清河崔氏，学识有风训。生九子，皆风流酝籍，世号王氏九龙。昕弟晖、昭、晞、皓最知名。
↑  赵文成，赵君平编选. . 杭州市: 西泠印社出版社. 2010年11月: 5–6. ISBN 978-7-80735-895-4 （中文（中国大陆））.  使用|accessdate=需要含有|url= (帮助)